Palun astuge nüüd kaalule.
Üks hetk, oodake.
Hästi. Väga tore.
Nora võtab teilt vereproovi ja siis ongi kõik tehtud.
Vereanalüüs ka või? - See on tervisekontrolli osa.
Järgmine kord võtke enne kaalumist.
Saadan teid audioloogi jutule,
sest teil on vist kerge presbüakuus.
Aga teie vanuses on kuulmise nõrgenemine tavaline.
Ma kuulen muide väga hästi.
Kuulsin, kuidas medõde patsiendi andmekaitseseadust rikkus.
Olgu. Soovitan ka kopsupõletiku vastu vaktsineerida, kuna olete üle 65-aastane.
Teie sõnul jah, mina nii ei ütleks.
Kena pärastlõunat.
Karm publik. - Kuidas palun?
Ei midagi. - Hästi.
Kes nüüd ei kuule?
Daamid, on teil koledatest mikrolaineahjudest kõrini?
Betty on tollele murele lahenduse leidnud.
Vance'i Koja mikrolaineahjude katted
aitavad teil oma ahje isikupärastada.
Lõpuks ometi!
Enam ei pea koledat metallkarpi vahtima.
Tollel kattel näete imekaunist päikeseloojangut Ponte Vecchio sillal.
Ja ärge neid külgtaskuid unustage.
Õige jah, neil on taskud. Siis on teada, et on poiss.
Ja sinna võib ju kõike panna!
Kui mõõdud ei ületa 89 mm x 38 mm.
Oled geenius, Betty. Kuidas sa selle idee peale tulid?
Ma olin kunagi abielus ja tahtsin väga Pariisi minna...
Härra Vaughn. - Roy.
Tere. - Mis sa siin teed?
Tulin sinu jutule. Vance'i Koja müükidel läheb väga hästi.
Õnnitlen. - Oleme väga rahul.
Pean su võib-olla Deborah'lt ära varastama.
Ta omab relva, Roy.
Ta niidaks mu jalust.
Virutaks otse kubemesse.
Aga siiski. Mõtle selle peale.
Teen seda.
Nüüd näitame teile täiesti uut salatikastme hoiustamise meetodit.
Juhhuu!
Kas arstilt on uudiseid?
Ta saadab tulemused ilmselt otse televõrgule.
Ma ei usalda teda.
Oleksin võinud enda arsti juures käia.
Teda annab mõjutada. - Olgu.
Aga see on ju hea märk.
Tervisekontroll tähendab, et neil on sinuga tõsi taga.
Valivad sinu, Jack Danby
või X-mängude võitja, kes pole ilmselt naljakas.
Loodetavasti saadeti neid ka tervisekontrolli.
Muidu kaeban televõrgu kohtusse.
Kui tahad, et nad sind palkaks,
soovitan neid mitte kohtusse kaevata.
Olgu. - Kõik on kombes.
Heategevusliku golfiürituse juhina
võidad partnerite poolehoiu.
Keskendu lihtsalt sellele. - Sul on õigus.
Pean kõik mängu panema.
Olen nüüd vaba, võtame Avaga asja ette.
Ava ja Deborah, mu kaks kaunitari.
Tohin ikka nii öelda?
Head aega, Jimmy.
Pead minema või lõpetad kõne
"kaunitaride" asja pärast?
Halloo? Deborah?
Pole viga. Kõik on hästi.
Nii.
Millised naljad meeldivad televõrgu omanikest 50-aastastele meestele,
keda pead võluma, et nad sulle saatejuhi koha annaksid?
Ma ei tea.
Mida paganat sa teed?
Ma rüüpan nüüd nii. Ära hakka, mulle ei meeldi ka.
Sain teada, et olen kõik need aastad valesti rüübanud.
Lihtinimlik rüüpamine tekitab huultele jooni.
Vaata.
Näe? Jooned viivad kortsudeni.
Ülahuul tuleb pea täielikult ära peita.
Siis teed õigesti. Vaata.
Kortsud on koledad jah. Tee kindlasti niimoodi edasi.
Teengi.
Issand jumal.
Mis mureks?
Ruby tahab teada, kuhu mu asjad saata.
Visaku minema.
Minu asjad või? Ei.
Las ta hoiab neid vähemalt garaažis.
Ära saatmine on nii lõplik.
Kas kirjutame nalju edasi? - Vabandust.
Olen nüüd naljakas.
Tead, mul jooksis juhe kokku
ja sinul on depressioon. Käime vahepeal jalutamas.
Tuulutame end natuke, liigume veidi.
Jah. Väga hea mõte.
Siin on palju imelisi matkaradu.
Mõtlesin, et jalutaks ostukeskuses, kus on Gucci pood.
Ei, ma palun sind.
Meie ümber on kaunid Pennsylvania metsad.
Nagu "Videvikus". Kristen Stewart.
Või käib matk sul üle jõu?
Teeme ära.
Jess! Saan paksud sokid jalga panna.
Juhhei.
Nii.
Saaksime käia rajal, mis on ringikujuline,
aga selle läbimine võtab umbes 90 minutit.
Sobib. - Olgu.
Siit metsast saab ilusti läbi, sa ei pea kindaid kandma.
Need on päikesekindlad, UV 50 pluss kaitsega kindad.
Käed ei valeta kunagi.
Neile kirurgilisi iluprotseduure pole.
Käega ei saa midagi teha.
Mu 8. klassi poiss-sõber Brendan Otis väidaks vastupidist.
Tagantjärele vaadates olime liiga noored.
See juhtus batuudil.
Rõve! - Jäta järele.
Tunnen end palju paremini.
Pärast suurt elusündmust tuleb looduses viibimine kasuks.
Tasub kuulata, mida too vanatüdruk räägib.
Suur elusündmus? Tollest tüdrukust räägid?
Jah, me olime pikaajalises suhtes.
"Pikaajalises suhtes".
Kõlab, nagu sõidutasid teda dialüüsiravi saama.
Miks sa üldse suhtes olla tahad?
Sest suhe on inimeste omavahelise seotuse alustala.
Tõsiselt. Sa oled alles 27-aastane.
Selles vanuses tasub endale keskenduda. - Ma saan ju mõlemat teha.
Ei. Kui oled suhtes, teed otsuseid teie mõlema eest.
Sel alal on niigi raske karjääri teha.
Keskendu sellele, mis on sulle parim.
Ja muu jaoks osta vibraator.
Hea nali. Arvad, et mul pole vibraatorit?
Ma ei saa lihtsalt otsustada, et ma suhet ei taha.
Olen alati tahtnud.
Kas siis sina
pole kunagi uuesti abiellumise peale mõelnud?
Mul oli abikaasa. Ta on nüüd põrgus.
Rääkisin uuesti abiellumisest.
Päriselt. Kes sinu unistuste mees on?
John Rockefelleri tööeetika James Gandolfini kehas.
Täiesti nõder.
Ei, ma ei abiellu kunagi uuesti.
Ma ei taha oma külmikusse tapiokki
või mingit muud vanameeste toitu.
Olgu.
Kas sa üksildust ei tunne? - Ei.
Võib-olla siis, kui šampusepudeli avan.
Korki ei saa ju tagasi panna.
Oi! Neid seeni pean ma küll skannima.
Mida värki? - Sa skannid seeni?
Jah.
Mulle hakkas hiljuti korilus huvi pakkuma.
Mõte meeldib, teinud veel pole. Nüüd ongi esimene kord.
Ei saanud tulemust. Otsin parema nurga.
Ei.
Laudas kasvasid või? Need on kukeseened.
On jah. Kukeseened tõesti.
Väga lahe.
Vahi! Suurepärane jalutuskepp.
Vaatame siis.
Üks Floridat esindav partner on Londonist pärit.
Äkki mõni Londoniga seotud nali?
Ma ei ole seal küll kunagi käinud. - Sa pole Londonis käinud?
Ma pole riigist väljas käinud.
Ainult Montrealis.
Pidin Islandile minema, aga see plaan
läks luhta.
Pariisis oled ikka käinud.
Ei. Pariis on samuti välisriigis.
Jumal küll.
Sa pole õiget saia söönud.
Arvan, et olen küll.
Ega ikka ole küll.
Issand. Sa pead Pariisi minema.
Ja Veneetsiasse.
Neid kanaleid peab nägema.
Nägin mikrolaineahjul Ponte Vecchio silda.
Kõik said müüdud.
Oota hetk, midagi on vist valesti. Las ma vaatan üle.
Rajakaart ajab natuke segadusse.
Kas peaksime siit alla ja üle oja minema?
Peaksime vist otsa ümber pöörama. - Minu pärast, eks ole?
Ma ei mõelnud seda.
Aga see on ju nii järsk.
Ärme hakka. - Kui rada läheb siit, lähme meie ka.
Võta vähemalt jalutuskepp.
Läksime juba.
Olgu.
Oh sa kurat! Raisk!
Oh raisk. Issand jumal.
Jumal küll. Jäid sa terveks?
Las ma aitan.
Püha pask.
Tule nüüd.
Paneme su istuma.
Issand. Jäid sa ikka terveks?
Olen kombes. - Kuulsin naksatust.
Mina ka. Mu kuulmisel pole midagi häda.
Lähme tagasi, kutsume sulle abi. - Oleme juba tund aega kõndinud.
Kui rada teeb ringi, on lõpp juba lähemal.
Ju vist. Vaatan, kus oleme.
Pean edasi liikuma.
Hoia vähemalt mu käest.
Mul pole su kätt vaja!
Sa raisk! - Kuramus!
Ole ettevaatlik. Issand.
Raisk! Jumal küll.
Mis me nüüd teeme? Pane riisi sisse kuivama.
Kust ma selle riisi võtma peaksin?
Kust mina tean? Sul on alati toit kaasas!
Telefon pani pildi tasku.
Anna enda oma, võtan kaardi lahti.
Ma ei võtnud telefoni kaasa.
Mida? - Kus ma seda hoiaks?
Mul pole käekotti. - Taskud on ju.
Ma ei kasuta taskuid, need rikuvad vormi.
Rikuvad vormi? Issand jumal.
Oleme metsa eksinud ja meil pole telefoni?
Ja kelle süü see on? - See oli sinu idee!
"Lähme liigutame!" Täpselt nii ütlesidki!
Ma rääkisin ostukeskusest!
Kaubamajas poleks sellist asja juhtunud!
Seal on vähemalt telefonipood!
Olgu! Teeme raja lõpuni ja viime su autosse.
Tule.
Võta see ka.
Läksime.
Pean korra puhkama. - Olgu.
Lähme tolle palgi juurde.
Sätime su istuma.
Vabandust. Oled kombes?
Kombes-kombes. Küll ma saan.
Jalg tuleks lahasesse panna.
Sa ei oska lipsusõlmegi siduda. Kuidas sa lahase teed?
Ei oska jah, aga ma käisin võimlemislaagris,
ning kui mul päevad hakkasid,
istusin alatihti meeskonna arsti kõrval
ja õppisin üht-teist.
Äkki lasen lindudel oma keha nokkida, kuni minust midagi alles ei jää.
Nii, see peaks sobima.
Jah, see sobib hästi.
Vabandust.
Ai! Pagan! - Vabandust.
Vabandust. Ma tean, et sul on valus, aga kõik saab korda.
Võib-olla väänasid lihtsalt pahkluu välja.
Halvimal juhul pead ortoosi kandma.
Ortoosi?
Koperdan ringi, nagu oleksin suusa kaotanud? Fantastiline.
Ortoos pole midagi hullu.
Sinu jaoks võib-olla mitte, aga minu jaoks küll.
Paparatsode pärast? - Ei.
Ortoos jätab mulje, et olen vana ja habras.
Sama lugu on kuulmisaparaadiga. Ma ei kavatse seda teha.
Sellest pole ju midagi hullu, kui sa neid abivahendeid vajad.
On täiesti loomulik, et sa ei suuda
teha kõike, mis vanasti.
Selles asi ongi. Tunnen endiselt, et olen kõigeks võimeline.
Ma ei tunne end vanana.
Peeglisse vaadates ei tunne ma end äragi.
Oled nägu palju kohendanud.
Mitte kohendanud, vaid värskendanud.
Mu eesmärk ongi ju nägu samasugusena hoida. Sest tunnen end
endiselt nagu 30-aastane,
kes vajab menüü lugemiseks taskulampi.
Lahas peaks nüüd paigas olema.
Eriti moekas see küll pole,
aga käib kah.
Vabandust. - Jeerum.
Heakene küll.
Läksime edasi.
Ai! Kuramus! - Vabandust.
Kõik on hästi. Kas oleme varsti kohal?
Me pole vist õiges kohas.
Küllap ikka oleme.
Oota hetk. Proovi tasakaalu hoida.
Näe, seisa siin.
Oled kombes? - Jah.
Ma ronin selle puu otsa ja vaatan,
kas ma näen parklat või autoteed.
Arvad, et on ohtlik?
Ei. Sa pole lihtsalt eriti nõtke ega nobe.
Tead, mis?
Jälgi mängu.
Nii.
Puu on alati jäigem, kui arvata võis.
Nii.
Ära kiirusta.
Nii.
Ära...
Siit ei näe, lähen kõrgemale.
Ole ettevaatlik!
Pole häda midagi.
Siin on mesilane.
Aja ta minema!
Issand!
Jäid sa terveks? - Ai! Raisk.
Mis juhtus? - Mesilane nõelas mind.
Kuhu? Las ma vaatan.
Saidki mesilasepoisilt sutsata.
Ta oli tüdruk. Isased ei nõela.
Ära hakka jälle pihta.
Liigume parem edasi.
Tule nüüd. Jalutades läheb üle.
Läksime.
Kas on valus? - Jah.
Aga ega ma mesilast süüdista.
Tore.
Inimesed sunnivad neid kodudest välja.
Nad surevad meie tõttu välja.
Olin selle ära teeninud. - Nõus.
Mesilased ei sure välja.
Surevad küll.
Kliimamuutus hävitab täielikult nende ökosüsteemi.
Maa on miljardeid aastaid vana.
Planeet korrigeerib end ise, parandab tekitatud kahju.
Ei, inimkond hävitab planeeti. See on tõestatud fakt.
Usu mind, pole meil häda midagi.
Usun sel teemal pigem tuhandeid ja tuhandeid teadlasi, kui sind,
aga aitäh. - No muidugi.
Usu jah mingit meestekarja. - Jumal küll.
Süüdistad mind seksismis ja käitud ise samal ajal seksistlikult.
Metsikute loomade arvukus on 1970. aastast 70 protsendi võrra vähenenud.
Seda ma küll ei usu. Ma näen kogu aeg loomi.
Aga inimesi on liiga palju.
Mäletan aega, mil tänavail jalutades tuli sulle vastu
maksimaalselt 10 kuni 12 inimest.
Nüüd on täielik hullumaja!
Usu mind. Keegi ei sure lähiajal välja.
Inimesed jumaldavad seksi. Sa ei pea muretsema.
Miks sa probleemi ei tunnista?
Isegi kui su jutt vastab tõele...
Mida üks inimene ikka teha saab?
Sul on õigus.
Keskmise inimese teod ei ületa firmade ja valitsuste tegusid.
Palun väga. Jutul lõpp. - Rääkisin keskmisest inimesest.
Sa oled suurim kliimakriminaal, keda tean.
Su süsinikjalajälg on üüratu.
Mitte nii suur, kui sinu käejälg.
Kuule! Meil oli kokkulepe!
Mul on invaliidina rohkem õigusi.
Tee pealegi nalja,
aga su autod pole ökonoomsed ja sa käid igal pool eralennukiga.
Mitte igal pool.
Müüd QVC telepoes plastist kola ja kiirmoodi.
Polüester ei lagune, see on naftast.
Igasugused kiirmoe brändid, nagu Forever 21 ja Zara,
on põhimõtteliselt naftafirmad.
Ma ei väidagi, et sul pole õigus. Asi on selles,
et noored teevad alati sääsest elevandi.
Kui oled kaua elanud, siis mõistad, et asjad ei muutu nii drastiliselt.
Kui sa komöödiaklubisse esinema lähed,
ei jäta sa ju etteaste lõppu kõige kehvemaid nalju,
sest see poleks sinule järgneva koomiku suhtes aus, eks?
Muidugi mitte. - Olgu.
Mõtle siis Maast ka nii.
Meil pole kummalgi mingit tulevikku oodata, kui me siit
välja ei pääse.
Varsti läheb pimedaks.
Lähen parem ees ja toon abi.
Ei. Ära jäta mind üksi.
Olgu, ei jäta.
Ma jaksan edasi minna.
Lähme. - Olgu.
Küll on järsk tõus.
Mäletad, et raja alguses kõndisime alla?
Jah? - See peab siis raja lõpp olema,
sest nüüd kõnnime üles. Teeme ära.
Sa kurat.
Raisk! - Kurat!
Me ei käinud ringis, kõndisime lihtsalt sügavamale metsa!
Kurat võtaks!
Tuleb vist peavari püsti panna.
Peavari? Ma ei jää siia magama!
Pean kolme tunni pärast QVC stuudios olema.
Tutvustame uusi salle.
See on küll praegu äärmiselt ebaoluline.
Komplektis on mütsid ka!
Olgu.
Vaata.
Peaksime iga hetk helikopteri häält kuulma.
Olen väga väärtuslik, mind tullakse otsima.
Kuidas meid leitakse? Me ei öelnud kellelegi, kuhu tulime.
Õige jah.
Öösel läheb külmaks.
Kui sa peavarju ehitada ei taha,
peame kuidagi abi otsima.
Appi!
Palun aidake! - Appi!
Ma tean, miks sellest kasu pole.
Lugesin uuringut... - Mitte praegu, Ava!
See on meie olukorraga seotud.
Hädaolukordadele reageerimise kohta.
Inimesed ei aita, kui keegi lihtsalt "appi" karjub.
Õige jah.
Tuleb "tulekahju" karjuda. - Ei.
Hoopis: "Miks sa nii teed?"
"Ma ju ei tunnegi sind".
Siia me sureme.
Kui naine hüüab appi, arvavad inimesed, et ta kakleb abikaasaga,
kes ei anna talle krediitkaarti
või midagi taolist. Talle ei minda appi.
Seepärast tulebki karjuda:
"Miks sa nii teed? Ma ei tunne sind".
Kui naeruväärne.
Miks sa mulle nii teed?
Ma ju ei tunnegi sind!
Miks sa mulle nii teed?
Ma ju ei tunnegi sind!
Miks sa mulle nii teed?
Ma ju ei tunnegi sind!
Miks sa mulle nii teed?
Ma ju ei tunnegi sind!
Olgu.
Teeme lõkke.
Jah.
Kui irooniline, et sa ei oska lõket teha.
Vot sellest
saaks hea "Late Nighti" loo.
Tühja kah.
Mul jääb tänane nahahooldusrutiin tegemata.
Viimati juhtus see siis, kui Bush oli president.
Pean silmas toda esimest.
Anna andeks. Tõin meid siia ja siis suutsin ära eksitada.
Pidanuksime ostukeskusesse minema.
Oleksin soolakringli ostnud.
Olin sinuga liiga karm.
See pole sinu süü,
et mu lollakas keha katki läks. - Sa oled väga heas vormis.
Ütle aga välja. Minu vanuses naise kohta.
Ütled endale kogu elu,
et küll ma ühel päeval teen seda ja teist. Ühel päeval
saavutan midagi.
"Ühel päeval" kõlab maagiliselt, sest see on alles ees.
Aga minu "üks päev" on käes.
Kui tahan ükskõik mida teha,
pean seda kohe tegema.
Või ei tee ma seda kunagi.
See on vananemise kõige jubedam osa.
Sa ütlesid mulle, et vananemise kõige jubedam osa on kollageenikadu.
See kah.
Ja noorusea parim osa on see, et kõigest pole vaja viimast võtta.
Kõigele pole vaja isegi mõelda.
Söö aga pealegi kommi.
Maga laupäeva hommikul kauem.
Või mine kellestki lahku.
See pole maailma lõpp,
vaid alles algus.
Vot see on kõrgeim luksus.
Et sa ei pea igast päevast viimset üdi välja pigistama.
Lase rahulikult leiba luusse.
Ei pea seda suppi helpima.
Vabandust, olen väga näljane.
Mis see oli? - Mingi loom või?
Miks sa mulle nii teed? Ma ju ei tunnegi sind!
Miks sa mulle nii teed?
Ma ju ei tunnegi sind!
Miks sa mulle nii teed?
Ma ju ei tunnegi sind!
Miks sa mulle nii teed?
Ma ju ei tunnegi sind!
On teil kõik hästi või?
Issand jumal!
Jah, on küll!
Aitäh! - Tere!
Issand! Me oleme elus! - Olemegi elus!
Las ma aitan. Oota.
Ettevaatlikult.
Oodake, poisid.
Ma ei suuda teid ära tänada.
Tahan teile näidata, kui tänulik ma olen.
Ehitan QVC telepoe stuudio enda koju,
et mitte nii tihti eralennukiga lennata.
Ja ma viin poole oma aktsiaportfellist roheaktsiatele üle.
Ja veel?
Paigaldan päikesepaneelid, kuigi need rikuvad katuse ära.
Olgu.
Küsi. - Kas meile õlut osta saate?
Mida iganes soovite. Olen teile võlgu.
Vinge värk.
Lähme. - Olgu.
Oli tore tutvuda, poisid. - Olge tublid.
Saad hakkama? Tead, mis?
Ma sõidan ise. Viime su kõrvalistuja kohale.
Jätsime juba hüvasti ja nüüd käime jälle mööda...
Heakene küll. Istu autosse.
Kas sõidame teil sabas? Lähme õlle järele?
Jah.
Siin sa oledki.
Issand. On sul kõik hästi?
Ma pean salle müüma!
Mis juhtus? - Käisime jalutamas.
Ta näeb jube välja. - Ma kuulsin seda!
Mida kuradit? Kutsuge meedik.
Ärge kasutage plasti.
Subtiitrid tõlkinud: Karoliina Männiste